b'\n_START_ARTICLE_\nAbella reina\n_START_PARAGRAPH_\nLa abella reina \xc3\xa9s una abella adulta ja aparellada que en circumst\xc3\xa0ncies normals \xc3\xa9s l\'\xc3\xbanica abella que pon ous en els ruscs. En temps antics, quan encara no es comprenia el funcionament biol\xc3\xb2gic d\'un rusc, es pensava que l\'abella reina era un mascle "Rei de les abelles". L\'abella reina \xc3\xa9s la mare de totes les abelles de la col\xc3\xb2nia les quals s\'agrupen espont\xc3\xa0niament en uns quants pares diferents, ja que en l\'aparellament hi intervenen diversos mascles. La producci\xc3\xb3 comercial de gelea reial comporta que les abelles obreres facin artificialment la producci\xc3\xb3 de moltes cel\xc2\xb7les d\'abelles reines en un rusc.\n_START_SECTION_\nReproducci\xc3\xb3\n_START_PARAGRAPH_\nLes abelles reines s\'aparellen en llocs especials de concentraci\xc3\xb3 amb altres abelles reines molt allunyats del rusc. Si una abella reina no acaba formant mai un eixam la sortida per aparellar-se pot ser l\'\xc3\xbanica que faci en tota la seva vida. L\'abellerol pot menjar-se les abelles reines durant aquest viatge que tamb\xc3\xa9 pot frustrar-se, entre altres circumst\xc3\xa0ncies pel mal temps. L\'aparellament \xc3\xa9s m\xc3\xbaltiple amb diversos mascles que moren despr\xc3\xa9s de la c\xc3\xb2pula, ja que el penis queda enganxat en la femella. L\'esperma dels diversos mascles queda emmagatzemat en l\'espermateca de l\'abella reina i s\'hi mant\xc3\xa9 diversos anys.\n_START_SECTION_\nComportament de l\'abella reina al rusc\n_START_PARAGRAPH_\nL\'abella reina no dirigeix la vida del rusc, la seva funci\xc3\xb3 \xc3\xa9s la posta d\'ous (2.000 ous al dia que \xc3\xa9s m\xc3\xa9s que el seu propi pes) que \xc3\xa9s cont\xc3\xadnua excepte en els per\xc3\xadodes m\xc3\xa9s freds de l\'any (les abelles no dormen). La pres\xc3\xa8ncia d\'una feromona emesa per la mare de les abelles informa al rusc de la seva pres\xc3\xa8ncia, en cas que les obreres no detectin aquest component qu\xc3\xadmic preparen cel\xc2\xb7les de reina que convertiran ous recents en abelles reines. En cas de manca de reina i no haver pogut preparar-ne de noves les abelles obreres ponen ous que nom\xc3\xa9s podran donar lloc a mascles i la col\xc3\xb2nia normalment desapareix. El fibl\xc3\xb3 de l\'abella reina normalment nom\xc3\xa9s s\'utilitza per combats entre abelles reines que neixen en el mateix rusc. L\'abella reina pot viure uns cinc anys per\xc3\xb2 decreix la seva fertilitat a partir del tercer i en apicultura professional \xc3\xa9s substitu\xc3\xafda per l\'apicultor per una altra.'